રાજકોટના ભગવતીપરા શેરી નંબર ૬માં રહેતા ફીઝબેન શાબીરભાઈ ગાયણ નામના ૨૦ વર્ષીય મુસ્લિમ પરિણીતાએ ૪ દિવસ પૂર્વે સાંજે પોતાના ઘરે કેરોસીન છાંટી કાંડી ચાંપી આપઘાત કરવાનો પ્રયાસ કરતા તેણીને બચાવવા માટે સસરા રમઝાનભાઈ ઉમરભાઈ ગાયણ વચ્ચે પડ્યા હતા તેઓ પણ દાઝી ગયા હતા તાબડતોબ સારવાર અર્થે સિવિલ હોસ્પિટલે ખસેડવામાં આવ્યા હતા પરંતુ અહીં સારવાર દરમિયાન ૫૦ વર્ષીય રમઝાનભાઈનું મોત નીપજ્યું હતું જયારે ફિઝાને દાખલ કરવામાં આવી હતી તેણીએ પણ ગત બપોરે દમ તોડ્યો હતો તેણીના માં-બાપ હયાત નથી તેણીના લગ્ન ૮ મહિના પૂર્વે શબ્બીર સાથે થયા હતા અને હાલ તેણીને ૨ માસનો ગર્ભ હોય સારા દિવસો જતા હોય માં-બાપના વિયોગમાં તેણીની શ્રીમંતવિધિ કોણ કરશે તેવી ચિંતામાં તેણીએ આ આત્મઘાતી પગલું ભરી લીધું હતું ફિઝા ૨ બેન ૧ ભાઇમાં નાની હતી ઘટનાને પગલે મુસ્લિમ પરિવારમાં શોક વ્યાપી ગયો છે.